b'\n_START_ARTICLE_\nFakulteta za organizacijske \xc5\xa1tudije v Novem mestu\n_START_SECTION_\n\xc5\xa0tudij\n_START_PARAGRAPH_\n\xc5\xa0tudij se izvaja v redni in izredni obliki. Redni \xc5\xa1tudij se izvaja po \xc5\xa1tudijskem koledarju, kjer redni \xc5\xa1tudentje realizirajo 24 ur \xc5\xa1tudijskega dela v enem tednu. Predavanja se izvajajo s celotno skupino \xc5\xa1tudentov, vaje v skupinah po 30 \xc5\xa1tudentov, laboratorijske vaje pa se izvajajo v skupinah po 15 \xc5\xa1tudentov. Izredni \xc5\xa1tudij poteka po sistemu zaporedne izvedbe predmetov, Posamezni predmet se za\xc4\x8dne s predavanji, katerim sledijo vaje, na koncu pa se izvede \xc5\xa1e preverjanje znanja. \xc5\xa0tevilo ur \xc5\xa1tudijskega dela je manj kot pri rednem \xc5\xa1tudiju, zato zahteva ve\xc4\x8d samostojnega dela._NEWLINE_Fakulteta je vklju\xc4\x8dena v Erasmus+ shemo preko katere izvaja mednarodne izmenjave \xc5\xa1tudentov in zaposlenih s pogodbenimi partnericami:_NEWLINE_Charles University in Prague, Faculty of Social Sciences (\xc4\x8ce\xc5\xa1ka),_NEWLINE_University of Marie Curie-Sk\xc5\x82odowska, Lublin, Faculty of Political Science (Poljska)_NEWLINE_National University of Political Studies and Public Administration, Bucharest (Romunija),_NEWLINE_\xc5\xa0iauliai University (Litva),_NEWLINE_Technical University of Cartagena (\xc5\xa0panija),_NEWLINE_Madrid Open University (\xc5\xa0panija),_NEWLINE_Karlovac University of Applied Sciences (Hrva\xc5\xa1ka),_NEWLINE_Faculty of Organization and Informatics, University of Zagreb, Vara\xc5\xbedin (Hrva\xc5\xa1ka) _NEWLINE_Sofia University, St. Kliment Ohridski, Faculty of Education (Bolgarija),_NEWLINE_Spiru Haret University, Faculty of Psychology and Pedagogy Bra\xc8\x99ov (Romunija),_NEWLINE_University of Ss. Cyril and Methodius in Trnava, Faculty of Social Sciences (Slova\xc5\xa1ka).\n_START_SECTION_\nProgrami\n_START_PARAGRAPH_\nNa fakulteti se izvajajo en dodiplomski in dva podiplomska \xc5\xa1tudijska programa. \xc5\xa0tudij na visoko\xc5\xa1olskem strokovnem (VS) \xc5\xa1tudijskem programu prve stopnje Mened\xc5\xbement kakovosti traja tri leta (\xc5\xa1est semestrov). Podiplomski \xc5\xa1tudijski program druge stopnje (magisterij) Mened\xc5\xbement kakovosti traja dve leti in je razdeljen v \xc5\xa1tiri semestre. Podiplomski \xc5\xa1tudijski program tretje stopnje (doktorat) Mened\xc5\xbement kakovosti traja tri leta in je razdeljen v \xc5\xa1est semestrov.\n_START_SECTION_\nZnanstveno-raziskovalno delo\n_START_PARAGRAPH_\nFakulteta za Organizacijske \xc5\xa1tudije v Novem mestu izvaja znanstveno-raziskovalno delo, kot del svojih temeljnih nalog. V ta namen na fakulteti obstajajo samostojne raziskovalne enote (in\xc5\xa1tituti), ki pokrivajo razli\xc4\x8dna interesna podro\xc4\x8dja. _NEWLINE_Fakulteta v okviru zalo\xc5\xbeni\xc5\xa1ke dejavnosti poleg monografskih del, od leta 2012, izdaja znanstveno revijo  "Revija za univerzalno odli\xc4\x8dnost"._NEWLINE_Fakulteta vsako leto od 2012 organizira znanstveno konferenco Governance in (post)transition.'